**ТӨЛЕНОВА Бану Көшербекқызы,**

**№131 жалпы орта білім беретін мектебі**

**Педагог-психолог.**

**Шымкент қаласы**

**ҰЛТАРАЛЫҚ ҚАРЫМ-ҚАТЫНАС МӘДЕНИЕТІНІҢ МЕКТЕП ОҚУШЫЛАРЫН ТӘРБИЕЛЕУДЕГІ МАҢЫЗЫ**

 Қазіргі заманғы Қазақстан қоғамының алдында тұрған басты міндеттердің бірі - елімізде өмір сүріп жатқан халықтар арасындағы достық, теңдік, ынтымақтастық, ұлтаралық қарым-қатынастарын қалыптастыру. Ұларалық қарым-қатынас мәдениетін жоғары деңгейде қалыптастыру үшін қоғамның ұлттық ерекшеліктерін қатаң сақтаудың маңызы зор. ҚР Конститутциясы - өзара достыққа құрылған басты құқықтық заң болып табылады. Онда көрініс тапқан ұлтаралық қарым-қатынасқа байланысты баптарды басшылыққа алатын болсақ, көпұлтты Қазақстан жерінің тыныштығы, бейбітшілігі сақталары сөзсіз.

 Жалпы, ұлтаралық қарым-қатынас, оның басты формалары мен мақсат міндеттері, принциптері, ерекшеліктері ғылыми және саяси сипаттағы әдебиеттерде аз зерттелген жоқ. Педагог - ғалымдар Қазақстандағы ұлттардың арасындағы қарым - қатынас мәдениеті, ұлыстар арасындағы достық байланыстар туралы мәселені алға тартып, бүгінгі педагогикалық ғылымның өзекті проблемасы ретінде қарастырып та жүр. Сонымен қатар қазіргі заманғы қазақстандық қоғам алдында да жан - жақты дамыған, жоғары психологиялық, рухани, әлеуметтік, үлгі - өнегелік, эстетикалық қарымы биік тұлға тәрбиелеу мақсаты тұр. Осы мақсатқа жету үшін мектеп оқушыларының бойында адамгершілік қасиеттерін қалыптастырудың мәні зор екені белгілі.

 Жас ұрпақ бойында ұлтаралық қарым - қатынас мәдениетін тәрбиелеу, ең алдымен, отбасынан бастау алады. Себебі, отбасы - адамның жеке тұлға ретінде қалыптасуының басты ортасы. Отбасында балаға деген мейірім, оның өзіндік пікірлерімен санасу, өзінің құрдастарына деген достық сезімін нығайту шараларын сәби санасының қалыптасқан сәтінен бастау керек. Отбасында адамгершілік қасиеттерді көріп, сезіп өскен бала болашақтада бұл қасиеттерді сақтап өседі. Ал, өз кезегінде, мектеп табалдырығын аттаған бала үшін отбасылық адамгершілік қасиеттердің жамандыққа бастамасы анық. Мұндай қасиеттерді бойына сіңіріп өскен бала татулық, өзара түсіністік, сыйластық деген сезімдердің бағасын да жете түсінетін болады. Бір ғана ұлт өкілінің осындай қасиеттерді меңгеріп, оны басқа балалармен қарым - қатынас жасауында негіз етіп ұстануы қоғамның өзара ынтымақтастықта өмір сүріп жатқандығын білдірмейді. Сондықтан, қоғамдағы әрбір ұлт өкілі басқа ұлт өкілдеріне деген көзқарастарын, адамгершілік мінез - құлықтарын белгілі бір достастық жүйеге түсіріп алуы керек.

 Кез - келген халықтың педагогикасында ұлтаралық алауыздық, қан төгістер дәріптелмейтіні айдан анық. Сондықтан этнопедагогиканың негізгі идеялары ұлтаралық достыққа, бірлікке, имандылыққа құрылуы тиіс. Ал XXI ғасырдағы этнопедагогика ғылымының басты мақсаты - ұлтаралық қарым-қатынасты реттеуге бағытталып отыр. Әсіресе, жастар арасында жалпыадамзаттық және ұлттық арақатынасты дұрыс түсінбеушілік кең етек жайған. Соның салдарынан ұлттар арасында алауыздық пен қақтығыстар туындайды. Қуантарлығы біздің еліміздегі тыныштықтың тепе - теңдігінің сақталғандығы.

 Ұлтаралық қарым - қатынастың тұрақтылығына кедергі келтіріп жатқан өзекті проблеманың бірі - діни ерекшеліктер және оның негізінде туындайтын түсінбеушіліктер. Кей жағдайларда мұндай діни бірлестіктердің мақсаттары қоғамның мүддесіне қайшы келіп жатады. Ал кейде діни көзқарастарды бірқатар саяси күштер билік үшін күресте пайдаланады. Сондықтан, мектеп оқушыларына еліміздің Ата заңында көрсетілген дін бостандығы туралы мәселенің анық - қанығын түсіндіріп алған жөн. Әрине, елдің кез - келген азаматы қандай діни көзқарасты ұстанатынын өзі ғана шешеді. Бірақ, ата- бабаларымыздан жалғасын тауып келе жатқан Ислам дінінен бас тартып, кейде тіпті ата-аналарына қарсы шығу деген секілді іс - әрекеттердің туындауына жол бермеу керек. Сондықтан, ұлтаралық қарым-қатынастың жойылуына діни сенімнің де ықпал ететіні жасырын емес. Бостандық өзге халықтың мүддесіне зиян келтірмей өзінің мүддесін, ой мақсаттарын ұстану.

 Қазақстан Республикасы - болашағынан зор үміт күтетін, бәсекеге қабілетті жастарды тәрбиелеуде өткеннің тәжірибесі мен заманауи өзгерістерді ұштастыра алатын педагогикасы дамыған тәуелсіз мемлекет. Еліміздің жастары - мектеп оқушылары мен жоғары оқу орындары студент жастарының бойында ұларалық қарым - қатынас мәдениетін қалыптастыру кез - келген білім немесе тәрбие беретін мекемелердің басты міндеті ретінде танылып отыр. Ұлттар арасындағы өзара сыйластық мәселесі Абай шығармаларында терең сипатталғанын ұмытпауымыз керек. «Қазақты әлемге танытқан Абай болса, Абайды Абай еткен Мұхтарлар» да - ұлттар мен халықтар арасындағы достықты дәріптеп өткен. Ойшыл М.Әуезовтің «Ел мен елді, халық пен халықты теңестіретін нәрсе – білім» деген қағидасын ұстана білген кез келген тәлімгер - ұстаз болашақтың терең білімді, саналы, өнерлі ұрпағын тәрбиелей алатынына сенім білдіруге болады. Ал әрбір ұстаз сабақ үстінде немесе сабақтан тыс уақытта білім беру мен тәрбиелеудің негізгі міндеттері ретінде ұлттар арасындағы достық қарым -қатынас, адамдардың бір-біріне деген мейірімі мен көмектесу сезімдерін насихаттауды басшылыққа алуы керек. Оқушылар бойында Отаншылдық, еліміз бен жеріміздің, тіліміздің, дініміздің тағдырына деген жауапкершілік сезімдерін сіңдірудің не маңызы зор екенін ұмытпаған тәлімгер немесе ұстаз жастарды тәрбиелеу ісінде үлкен жетістікке жетері хақ.

 Мектеп оқушыларының бойында ұлтаралық қарым - қатынас мәдениетін қалыптастыру арқылы болашақ Қазақстанның саналы, бәсекеге қабілетті, өзіне де, өзгеге де құрметпен қарай алатын ұрпақтарын тәрбиелеуге қол жеткіземіз.